ONEPA 1
Tu Yevelela Ndati Suku?
Suku o vangula letu lekuatiso Liembimbiliya.—2 Timoteo 3:16
Suku yocili wa tuma alume vamue oco va sonehe ovisimĩlo viaye velivulu limue li kola. Elivulu liaco Embimbiliya. Velivulu liaco, mu sangiwa ulandu Suku a yongola okuti, tu u kũlĩha.
Suku wa kũlĩha eci ciwa kokuetu, kuenda eye Ono yolondunge viosi. Nda wa yevelela kokuaye, o ka kuata olondunge viocili.—Olosapo 1:5.
Suku o yongola okuti, omanu vosi palo posi va tanga Embimbiliya. Olio, lia sandekiwa valimi alua.
Nda o yongola oku yevelela Suku, o sukila oku tanga Embimbiliya, kuenda oku kuata elomboloko lialio.
Omanu kolonepa viosi violuali va kasi oku yevelela.—Mateo 28:19
Olombangi Via Yehova vi pondola oku ku kuatisa oco o kuate elomboloko Liembimbiliya.
Ovio vi longisa ocili catiamẽla ku Suku koluali luosi.
Ku sukila oku feta elongiso liaco. O pondolavo oku lilongisa catiamẽla ku Suku Vonjanjo Yusoma Yolombangi via Yehova posongo yene.
umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn